Η επίδραση της ειδικής για την πνευμονική αρτηριακή υπέρταση θεραπείας σε αιμοδυναμικές παραμέτρους σε ασθενείς με πνευμονική υπέρταση ομάδας ΙΙΙ: Συστηματική ανασκόπηση και μετανάλυση
Creators: name: Βαζακίδης, Πολυχρόνης Ευστρατρίου
Publisher: name: Aristotle University of Thessaloniki
Year: 2020
Subjects: Πνευμονική υπέρταση
Ειδική για την πνευμονική αρτηριακή υπέρταση φαρμακευτική αγωγή
Αιμοδυναμικές παράμετροι
Pulmonary Hypertension
PAH targeted drugs
Heamodynamics

description: Εισαγωγή: Η πνευμονική υπέρταση (ΠΥ) αποτελεί ένα δυσμενή προγνωστικό παράγοντα για τους ασθενείς με χρόνια αναπνευστικά νοσήματα. Στις τρέχουσες κατευθυντήριες οδηγίες δεν συνιστάται η χρήση των ειδικών για την πνευμονική αρτηριακή υπέρταση (ΠΑΥ) φαρμάκων σε ασθενείς με ΠΥ οφειλόμενη σε αναπνευστικά νοσήματα (ΠΥ ομάδας ΙΙΙ). Ωστόσο, υπάρχουν δημοσιευμένες μελέτες που εξετάζουν τη χρήση αυτών των φαρμάκων σε ασθενείς με ΠΥ ομάδας ΙΙΙ και τα αποτελέσματα είναι αμφιλεγόμενα. Σκοπός: Στόχος της παρούσας μελέτης είναι να εκτιμηθεί η επίδραση της ειδικής για την ΠΑΥ φαρμακευτικής αγωγής στους αιμοδυναμικούς παράγοντες, στο Β-νατριουρητικό πεπτίδιο (ΒΝΡ) και στην ποιότητα ζωής (QoL) των ασθενών με ΠΥ ομάδας ΙΙΙ. Μέθοδοι: Η στρατηγική αναζήτησης που αναπτύχθηκε εφαρμόστηκε σε ηλεκτρονικές βάσεις δεδομένων (PubMed and Cochrane Central Register of Controlled Trials [CENTRAL]) κα αφορούσε δημοσιευμένες τυχαιοποιημένες κλινικές μελέτες (RCTs) ως 19 Μαΐου 2020. Έγινε επιπλέον αναζήτηση σε registries κλινικών δοκιμών και στις αναφορές των μελετών που προέκυψαν από την αναζήτηση. Συμπεριλήφθηκαν όσες RCTs μελετούσαν την επίδραση της ειδικής για την ΠΑΥ αγωγής σε ασθενείς με ΠΥ ομάδας ΙΙΙ στους αιμοδυναμικούς παράγοντες [μέση αρτηριακή πίεση (mPAP), πνευμονικές αγγειακές αντιστάσεις (PVR), καρδιακός δείκτης (CI) και πίεση δεξιού κόλπου (RAP)], στο ΒΝΡ και στην QoL. Αποτελέσματα: Συνολικά οκτώ τυχαιοποιημένες κλινικές μελέτες (n=424) εκπλήρωσαν τα κριτήρια εισαγωγής της μελέτης και αναλύθηκαν. Η μετανάλυση έδειξε ότι η ειδική για την ΠΑΥ αγωγή βελτίωσε σημαντικά την mPAP (n:306; SMD:-0.51; 95%CI:-0.75,-0.27; p&lt;0.0001), τις PVR (n:129; SMD:-1.01; 95%CI:-1.41,-0.62; p&lt;0.00001) και τον CI (n:129; MD:0.36; 95%CI:0.28,0.45; p&lt;0.00001). Η RAP και το BNP δεν φάνηκε να διαφέρουν στατιστικά σημαντικά μεταξύ των ομάδων. Ενώ, τα αποτελέσματα για την ποιότητα ζωής παραμένουν αμφιλεγόμενα. Συμπέρασμα: Η ειδική για την ΠΑΥ φαρμακευτική αγωγή δείχνει να βελτιώνει τις αιμοδυναμικές παραμέτρους (εκτός της πίεσης του δεξιού κόλπου) στους ασθενείς με ΠΥ ομάδας ΙΙΙ, χωρίς να επηρεάζει σημαντικά το ΒΝΡ και την ποιότητα ζωής. Κρίνεται, λοιπόν, απαραίτητο να δρομολογηθούν περισσότερες και μεγαλύτερες μελέτες στο μέλλον προκειμένου να επιβεβαιωθεί η χρησιμότητα των παραπάνω φαρμάκων στους ασθενείς με ΠΥ οφειλόμενη σε αναπνευστικά νοσήματα.
description: Background: Pulmonary hypertension (PH) is a negative predictive factor for patients with chronic lung diseases. Current guidelines do not recommend the use of targeted therapies for pulmonary arterial hypertension (PAH) in patients with group 3 PH. However, a variety of studies have examined the utility of these drugs in group 3 PH. Objective: To evaluate the effect of PAH targeted therapies on hemodynamics, B-natriuretic peptide (BNP) and quality of life (QoL) in patients with PH due to chronic lung disease. Methods: Search strategy included PubMed and Cochrane Central Register of Controlled Trials (CENTRAL) databases for randomised controlled trials (RCTs) prior to 19 May 2020. We handsearched review articles, clinical trial registries and reference lists of retrieved articles. RCTs which evaluated the effect of PAH targeted therapies on hemodynamics [mean pulmonary arterial pressure(mPAP), pulmonary vascular resistance (PVR), cardiac index (CI) and right atrial pressure (RAP)], BNP and QoL in group 3 PH were incorporated. Results: Eight studies (n=424 patients) fulfilled the inclusion criteria and were analysed. PAH targeted therapies improved significantly mPAP (n:306; SMD:-0.51; 95%CI:-0.75,-0.27; p&lt;0.0001), PVR (n:129; SMD:-1.01; 95%CI:-1.41,-0.62; p&lt;0.00001) and CI (n:129; MD:0.36; 95%CI:0.28,0.45; p&lt;0.00001). RAP and BNP did not differ between the groups, while the effect of PAH targeted therapies on QoL remained controversial. Conclusions: PAH targeted therapies improved hemodynamics (except RAP) in group 3 PH, yet, the did not affect BNP values. Larger and longer studies are necessary to define the utility of PAH targeted drugs in patients with PH due to chronic lung disease.